Hortus zoologicus

Hortus zoologicusCf.  sive virid(i)arium zoologicumibidem (a verbo Graeco ζῷον 'animal') est magnum opus plerumque paradisi instar instructum, ut ibi publice varia animalia monstrentur.Cf. Zoo In Duden – Deutsches Universalwörterbuch, ed. sexta (Mannhemiae: Bibliographisches Institut & F. A. Brockhaus AG, 2007), ISBN 978-3-411-05506-7, versio interretialis Zoologici praecipue ii horti tantum appellantur, qui ratione scientifica gubernantur. 

Tales horti hodie toto orbe terrarum sunt plus quam 1000, quorum circiter 80 centesimae in urbibus inveniuntur.

Horti zoologici studiis, otio et animalium tutelae (ut puta fetura animalium rarorum) sunt; quod autem hortorum adversarii variis causis maxime infitiantur. 

 Appellationes similes 
 vīvārium: receptaculum sive claustrum ad animalia (ut puta feras, pisces etc.) asservanda. Multa vivaria antiqua hodie rationibus scientificis respondere student, ut ex re in hortos zoologicos immutata sint. 
 vivavirum aprorum
 vivarium murenarum
 leporarium: Graece λαγωτροφειον; ad verbum locus leporibus destinatus, sed etiam pro paradiso sive vivario adhibitumCf. Varro, r.r. 2, prooem., et Gell. 2, 20, 4.
 thērotrophīum sive theriotropheum: Graece θηριοτροφειον; magnum leporarium sive vivariumCf. Varro r.r. 3, 13: "Apros quidem posse haberi in leporario nec magno negotio ibi et captivos et cicuris, qui ibi nati sint, pingues solere fieri scis, inquit, Axi. Nam quem fundum in Tusculano emit hic Varro a M. Pupio Pisone, vidisti ad bucinam inflatam certo tempore apros et capreas convenire ad pabulum, cum ex superiore loco e palaestra apris effunderetur glans, capreis victa aut quid aliud. Ego vero, inquit ille, apud Q. Hortensium cum in agro Laurenti essem. Ibi istuc magis thraikikos fieri vidi. Nam silva erat, ut dicebat, supra quinquaginta iugerum maceria saepta, quod non leporarium, sed therotrophium appellabat."
 roborarium: est vivarium robore saeptumCf. Scip. African. apud Gell. 2, 20, 5 sq.
 paradisus: Graece παράδεισος (quod primum est vocabulum Persicum); magnus hortus arboribus animalibusque plenusCf. Augustinus, serm. 343, 1; Gell. 2, 20, 4.
 viridarium sive viridiarium (< viridis): hortus ad animos recreandos instructus, sive parvus (hortus domesticus) sive permagnus (paradisus)
 saeptum venationis: locus, ubi ferae inclusae sunt, ut venationi usui sint.
 piscīna (< piscis)
 ornīthōn (-ōnis, acc. -ōna, m.): Graece ὀρνιθών; est idem ac aviariumCf. Varro r.r. 2. praef. et Columella 8, 3, 1.
 aviārium: domus avium domesticarumCf. Varr. r.r. 1, 38, 2.; Cic. ad Qintum fratrem 3, 1, 1.
 aviarium phasianorum
 Serpentarium

 Exempla 
 Vivarium Belli Fontis, Vindobonae situs, est hortus zoologicus antiquissimus orbis terrarum (ab anno 1752 plebi apertus) 
 Opus zoologicum amplissum mundi est Paradisus Ferarum Didacopolitanus (San Diego Wild Animal Park), qui plus quam 700 hectaria patet.
 Hortus Zoologicus Berolinensis ex duobus vivariis constans plurima animalium genera (14 126 animalia, 1462 genera) habet.
 Maxima piscina publica mundi Aquarium Georgianum (Georgia Aquarium) Atlantae habetur, quod circiter 30 000 000 litrorum comprehendit.
 In Thuringia valde laetificat homines Hortus zoologicus Erfordiensis, quod nemo non intellegat.

 Aquarium
 Biotopus
 Diversitas biologica
 Hortus botanicus
 Index hortorum zoologicorum

 Nexus externi 

 Notae 

Categoria:Animalia
Categoria:Horti zoologici
Categoria:Zoologia